Blue & Lonesome av The Rolling Stones

***Blue & Lonesome*** er det 23. britiske og 25. amerikanske studioalbumet til The Rolling Stones, gjeve ut 2. desember 2016. Det var det første albumet til bandet med berre coverlåtar og det første studioalbumet deira sidan *[[A Bigger Bang]]* i 2005. Trass i den korte lengda på berre kring 43 minuttar, vart albumet gjeve ut som ein dobbel LP. «Just Your Fool», ein song av Buddy Johnson (basert på Little Walter sitt arrangement), kom ut som den første singelen frå albumet den 6. oktober. Eric Clapton spelar gitar på to songar.

## Bakgrunn
*Blue & Lonesome* vart spelt inn på berre tre dagar i desember 2015. I april 2016, under lanseringa av Rolling Stones sitt *Exhibitionism*, stadfesta bandet at det nye albumet deira skulle kome ut på hausten. Richards sa at albumet kom til å innehalde «mykje Chicago blues». Eric Clapton spelar gitar på to songar. Han spelte inn sitt eige album i same studioet då The Stones var der, og vart spurt om han ville spele på eit par spor. Albumet består berre av blues med songar av artistar som Howlin' Wolf og Little Walter.

Dette var det første albumet sidan *[[Dirty Work]]* (1986) der Jagger ikkje spelar gitar. På plateomslaget er han likevel avbilda med gitar. Det er òg det første albumet sidan *[[It's Only Rock 'n Roll]]* (1974) der Richards ikkje syng solovokal.

## Marknadsføring
Den 6. oktober 2016 endra Rolling Stones «tunge- og leppe»-logoen frå albumet *[[Sticky Fingers]]* frå raudt til blått.

Den 8. november 2016 gav Rolling Stones ut ein video for «Hate to See You Go».

Den 25. november 2016 gav dei ut ein avgrensa elektrisk blå 10" vinylsingel med «Ride 'Em on Down» i høve Record Store Day Black Friday 2016. Songen er ein versjon av Eddie Taylor sin «Ride 'Em on Down» frå 1955.

Den 1. desember 2016 gav dei ut ein video for «Ride 'Em on Down». Skodespelaren Kristen Stewart køyrer i videoen gjennom Los Angeles i ein blå 1968 Ford Mustang Fastback.

## Mottaking

Albumet fekk særs positive meldingar då det kom. Den første veka selde det 106&nbsp;000 eksemplar og nådde toppen av av UK Albums Chart, det nest høgaste salstalet for eit album i Storbritannia i 2016. Den 3. februar 2017 hadde albumet seld til platina, for sal over 300&nbsp;000 eksemplar. Det debuterte òg på fjerdeplassen på ''Billboard'' 200 med 123&nbsp;000 selde eksemplar. Innan 17. februar 2017 hadde albumet seld over 2 millionar eksemplar verda over.

## Lovord
Albumet vart kåra til årets album i 2017 under Jazz FM Awards. The Rolling Stones vann der òg prisen årets bluesartist.

Den 28. januar 2018 fekk *Blue & Lonesome* Grammyprisen for beste tradisjonelle bluesalbum.

## Innhald

## Medverkande
Frå AllMusic.

**The Rolling Stones**
* Mick Jagger –  vokal, munnspel
* Keith Richards –  elektrisk gitar
* Ronnie Wood –  elektrisk gitar
* Charlie Watts –  trommer

**Andre medverkande**
* Eric Clapton –  slidegitar ; elektrisk sologitar 
* Darryl Jones –  bass
* Matt Clifford –  klaverinstrument
* Chuck Leavell –  klaverinstrument
* Jim Keltner –  perkusjon 

**Produksjon og teknisk**
* Andy Cook – assisterande lydteknikar
* Jason Elliott – assisterande lydteknikar
* The Glimmer Twins – produsent
* Richard Havers – tekst i omslaget
* Stephen Marcussen – mastering
* Ron McMaster – mastering
* Krish Sharma – lydteknikar, miksing
* Pierre de Beauport - mannskapssjef
* Don McAulay - trommeteknikar
* Derrick Stockwell – assisterande lydteknikar
* Don Was – produsent

## Salslister

### Vekeslister

### Singlar

### Andre songar

### Årslister

## Salstrofé

## Kjelder

**Denne artikkelen bygger på «[[:en:Blue and Lonesome (The Rolling Stones album)|Blue and Lonesome (The Rolling Stones album)]]» frå ,  den 30. mars 2018.* 
*** oppgav desse kjeldene:*